Source: https://www.zakonypreludi.sk/zz/1991-42
Timestamp: 2020-05-26 01:34:38+00:00
Document Index: 1588435

Matched Legal Cases: ['§ 2', '§ 3', '§ 4', '§ 5', '§ 9', '§ 2', '§ 2', '§ 8', '§ 6', '§ 6']

42/1991 Zb. Vyhláška Ministerstva školstva, mládeže a športu Slovenskej republiky o plnení povinnej školskej doc... | Aktuálne znenie
Vyhláška č. 42/1991 Zb.Vyhláška Ministerstva školstva, mládeže a športu Slovenskej republiky o plnení povinnej školskej dochádzky mimo územia Českej a Slovenskej Federatívnej Republiky
(v znení č. 111/1996 Z. z.)
Čiastka 8/1991
Platnosť od 21.01.1991 do31.12.2003
Účinnosť od 01.05.1996 do31.12.2003
§ 2 - Osobitný spôsob školskej dochádzky
§ 3 - Povoľovanie osobitného spôsobu školskej dochádzky
§ 4 - Učebnice
Skúšky žiakov (§ 5 - § 9)
Aktuálne znenie 01.05.1996 - 31.12.2003
Vyhláška upravuje podrobnosti o plnení povinnej školskej dochádzky detí občanov Slovenskej republiky na školách mimo územia Slovenskej republiky (ďalej len „osobitný spôsob školskej dochádzky“).
a) dochádzka do školy so slovenským vyučovacím jazykom zriadenej pri slovenskom zastupiteľskom úrade,
(2) Do škôl pri slovenských zastupiteľských úradoch v zahraničí sa prednostne zaraďujú žiaci, ktorých rodičia sú slovenskými orgánmi a organizáciami vyslaní do zahraničia na plnenie pracovných úloh.
(1) Osobitný spôsob školskej dochádzky povoľuje na žiadosť rodiča, alebo iného zákonného zástupcu žiaka, (ďalej len „zákonný zástupca“) riaditeľ školy, na ktorej žiak plní, alebo by mal plniť povinnú školskú dochádzku (ďalej len „kmeňová škola“).
(2) Zákonný zástupca v žiadosti o povolenie osobitného spôsobu školskej dochádzky uvedie meno, priezvisko, rodné číslo a bydlisko žiaka, adresu jeho bydliska v zahraničí, ako aj názov a adresu školy, ktorú bude v zahraničí navštevovať a dĺžku pobytu v zahraničí.
(3) Zákonný zástupca prihlási žiaka do školy do 15 dní od jeho príchodu do krajiny pobytu a do jedného mesiaca od príchodu do krajiny pobytu informuje riaditeľa kmeňovej školy o spôsobe jeho dochádzky do školy.
(1) Žiakovi, ktorý má povolený osobitný spôsob školskej dochádzky, sa poskytujú na žiadosť zákonného zástupcu učebnice.
(2) Žiakovi, ktorý plní povinnú školskú dochádzku podľa § 2 ods. 1 písm. a), poskytuje učebnice škola pri slovenskom zastupiteľskom úrade. V ostatných prípadoch učebnice na prípravu žiaka na skúšky poskytuje kmeňová škola.
(3) Pred skúškou predloží zákonný zástupca žiaka riaditeľovi školy overený preklad vysvedčenia za príslušný ročník zahraničnej školy do slovenského jazyka. Ak vysvedčenie neobsahuje jednoznačné vyjadrenie, že žiak je spôsobilý postúpiť do vyššieho ročníka, predloží zákonný zástupca aj overený preklad potvrdenia zo zahraničnej školy o spôsobilosti žiaka postúpiť do vyššieho ročníka. Ak z vysvedčenia alebo vyjadrenia školy vyplýva, že žiak nie je spôsobilý postúpiť do vyššieho ročníka, žiak za tento školský rok skúšku nerobí a ročník opakuje.
(1) Žiak, ktorý plní povinnú školskú dochádzku podľa § 2 ods. 1 písm. b) a c), robí skúšku na kmeňovej škole alebo na škole pri slovenskom zastupiteľskom úrade z jazyka slovenského, vlastivedy alebo dejepisu a zemepisu Slovenskej republiky a z povinných predmetov učebného plánu príslušného ročníka základnej školy, ktoré sa na škole v zahraničí nevyučujú okrem etickej výchovy, občianskej výchovy, telesnej výchovy, hudobnej výchovy, výtvarnej výchovy a pracovného vyučovania (ďalej len „predmety s prevahou výchovného zamerania“).
(3) Žiakovi, ktorý je z jazykových dôvodov na škole v zahraničí v nižšom ročníku ako na kmeňovej škole, riaditeľ na požiadanie zákonného zástupcu umožní urobiť skúšku z povinných predmetov učebného plánu, okrem predmetov s prevahou výchovného zamerania toho ročníka, ktorý by v Slovenskej republike navštevoval. Ak žiak túto skúšku neurobí, zostáva žiakom nižšieho ročníka.
(4) Žiak, ktorý ukončí na škole v zahraničí v ôsmom ročníku vzdelávanie zodpovedajúce základnému vzdelaniu v Slovenskej republike, môže po vykonaní skúšky podľa odseku 1 pokračovať v štúdiu na strednej škole. Ak nepokračuje v štúdiu a nesplnil povinnú školskú dochádzku, navštevuje deviaty ročník základnej školy.
(5) Žiak, ktorý plní povinnú školskú dochádzku individuálnym vyučovaním, robí skúšku zo všetkých povinných predmetov učebného plánu príslušného ročníka kmeňovej školy, okrem predmetov s prevahou výchovného zamerania.
(6) V odôvodnených prípadoch riaditeľ kmeňovej školy umožní žiakovi urobiť skúšku za dlhšie časové obdobie, najviac však za dva školské roky. Žiak robí skúšku za posledný ročník, ktorý by mal v Slovenskej republike navštevovať. Ak sa v ročníku, za ktorý skúšku nerobí, vyučuje vlastiveda alebo dejepis a zemepis Slovenskej republiky, žiak robí skúšku aj z tohto učiva. Výsledok skúšky sa zaznamená na vysvedčení podľa § 8 ods. 3.
(7) Ak žiak zo závažných dôvodov nemôže robiť skúšku na kmeňovej škole alebo na škole pri slovenskom zastupiteľskom úrade, môže ju vykonať na inej základnej škole v Slovenskej republike.
(8) Ak žiak vykonal skúšku na kmeňovej škole, zaznamená riaditeľ jej výsledok v triednom výkaze, prípadne v katalógovom liste a vydá žiakovi vysvedčenie. Ak žiak vykonal skúšku na inej ako kmeňovej škole, vydá riaditeľ tejto školy žiakovi vysvedčenie a výsledok skúšky z jednotlivých predmetov oznámi riaditeľovi kmeňovej školy, ktorý ich zaznamená v triednom výkaze príslušného ročníka.
(1) Žiakovi, ktorý urobil úspešne skúšku z predmetov, ktoré sa na škole v zahraničí nevyučujú, sa na vysvedčení uvedie: „Žiak je na tomto vysvedčení klasifikovaný z predmetov, z ktorých nebol klasifikovaný na vysvedčení vydanom v školskom roku ................................................ školou ................................................. za ročník ...........................“.
(2) Pri skúškach podľa § 6 ods. 3 a 5 sa na vysvedčení v predmetoch hudobná, výtvarná, telesná a športová výchova a pracovné vyučovanie uvedie: „neklasifikovaný“.
(3) Ak žiak urobil skúšku podľa § 6 ods. 6, doplní sa vysvedčenie o text: „Žiak vykonal skúšku z ............................... za ....................... ročník s prospechom ..............................“.
Žiak, ktorý plní osobitným spôsobom školskú dochádzku v poslednom ročníku základnej školy, podáva prihlášku na štúdium na strednej škole podľa osobitného predpisu.1)
Zrušuje sa vyhláška Ministerstva školstva Slovenskej socialistickej republiky č. 6/1980 Zb. o plnení povinnej školskej dochádzky mimo územia ČSSR v znení vyhlášky č. 152/1984 Zb. o stred-ných školách.